Tatun ja Patun Suomi

Tatun ja Patun Suomi on Aino Havukaisen ja Sami Toivosen kirjoittama ja kuvittama lastenkirja. Teos on Otavan kustantama. Tatun ja Patun Suomi oli Suomen vuonna 2007 myydyin lasten ja nuortenkirja 112 900 kappaleellaan. Tatun ja Patun Suomi on voittanut vuonna 2007 Finlandia Junior -palkinnon.

Vuonna 2017 julkaistiin Tatun ja Patun päivitetty Suomi. Kirjassa tiedot on päivitetty.

 Käännökset 
 Det här är Finland (ruotsi), Otava 2007
 This is Finland (englanti), Otava 2007

 Juoni 
Alussa kaverukset esittelevät tyypillisen suomalaisen ja näyttävät, kuinka Suomi valmistetaan. Sen jälkeen tutustutaan Suomen hurjaan luontoon. Kirjassa tutustutaan myös ensimmäisiin suomalaisiin sekä Suomen kansalliseepokseen Kalevalaan. Myös Suomen historia ja kieli saavat omat lukunsa. 

Kirja sisältää myös kolme TatuPatu-testiä, joissa tutustutaan suomalaisiin erikoisuuksiin: saunaan, ruisleipään ja juhannukseen mökillä.

Tatu ja Patu toimivat myös Suomi-uutisankkureina, vierailevat Virtasilla, esittelevät suomalaisia keksintöjä sekä suurmiehiä ja -naisia. Mukana on myös kertomus Tatun kampanjasta Joulupukin virkaan.

Lähteet

Luokka:Vuoden 2007 kirjat
Luokka:Suomalaiset lastenkirjat